Die majestueuse Voortrekkermonument is in die noordelike deel van Suid-Afrika, in die Pretoria (Tshwane)-streek, in 'n natuurreservaat geleë. Dié unieke Monument gedenk die pioniersgeskiedenis van suidelike Afrika en die geskiedenis van die Afrikaner en is in 'n pragtige omgewing geleë. Dit is vandag die mees besoekte erfenisterrein van sy soort in Gauteng en een van die top tien kultuurhistoriese besienswaardighede in die land.
Die tweede vlak in die Monument, bekend as die Senotaafsaal, kan tot en met 900 mense akkommodeer en is vanweë sy geestelike sensitiwiteit veral vir aktiwiteite van 'n meer stemmige aard geskik. Die Senotaafsaal kan ook vir geselekteerde kunsuitstallings aangewend word.
Die argitektuur en akoestiek van die Monument leen hom daartoe as 'n uitsonderlike plek waar troues gehou kan word.
Hierdie laaste rusplek word beskou as die mooiste en veiligste in Suid-Afrika. Dis geleë - net wes van die Voortrekkermonument binne 'n geproklameerde Natuurreservaat en in 'n kultuurvriendelike omgewing.
Die nisse gebou in mure van klip rondom 'n visdam in tuinatmosfeer. Dit word aangewend vir bewaring van as of ter herdenking aan 'n geliefde. Dit kan dien vir een of twee gebruikers. Die donkergrys granietsteen is ingesluit in die prys. Graveerwerk is vir eie koste en word deur die Voortrekkermonument gereël.
Ossewaens vorm 'n prominente laer om die Voortrekkermonument. Dit was die vervoermiddel van ons Boere voorouers. Prof Eric Holm is verantwoordelik ook vir die restourering van ossewaens wat in die groot trek gebruik was en wat op die terrein besigtig kan word.